stanford-oval/wikipedia huggingface dataset:
עטלף צינורי
אקולוגיה

העטלפים הצינוריים פעילים בלילה וחיים בדרך כלל בבדידות או בזוגות. הם מבלים את שעות היום בשינה על ענפי עצים בגובה 4–6 מטר כשהם עטופים בכנפיהם. הדפוס המנומר של הכנפיים נועד כנראה לספק לעטלף הסוואה בתוך העלווה הצפופה ולדמות עלים יבשים או אור וצל. כדי למקסם את ההסוואה, עטלפי הצינור אינם לנים ביחד, שכן אז ריבוי הכתמים הצהובים עשוי למשוך תשומת לב לא רצויה. העטלף הצינורי נוטה לחיות בשטח קבוע כל עוד יש בו מספיק מזון ואין בו לחץ גבוה של טורפים. את המזון הוא מחפש בתוך 200 מטר ממקום הלינה, והוא מחליף את המקום ברגע שהמשאבים מתדלדלים. במהלך הלילה, עשויה להיווצר קבוצת עטלפים קטנה על עצי פרי, אך היא מתפזרת מיד בסיום האכילה.
התזונה של העטלפים הצינורים מורכבת בעיקר ממיץ פירות, כשלצורך כך הם נוגסים בחתיכות פרי וסוחטים אותם בפה; הם אוכלים את העיסה הרכה לעיתים קרובות, ויורקים את החלקים הקשים והסיבים. העטלף עשוי לסחוט את הפירות במקום שבו קטף אותם, או לשאת אותם למקום שקט; הלסתות החזקות שלו, מאפשרות לו לשאת פרי שמשקלו כמחצית ממשקל גופו ואף יותר. בין הפירות הנפוצים שנסחטים על ידי העטלף ניתן למנות מיני תאנה, גויאבה ואנונה, והוא צורך גם כמויות קטנות של פרחים וצוף. הכנפיים הקצרות מאפשרות לו לתמרן בתוך חופה צפופה והוא מסוגל לרחף באוויר ולשנות כיוון תוך כדי רחיפה. באזורים יבשים או חמים, העטלפים שותים מים לעיתים קרובות.
על אף שעטלף הצינור אינו יכול לבצע איכון-הד, הוא עדיין מפיק קולות שריקה חזקים שמשמשים לתקשורת עם עטלפים אחרים; במהלך השריקות, הנחיריים רוטטים ונמתחים לאורכם המקסימלי. לעטלפי הצינור יש שתי עונות רבייה קצרות או אחת ארוכה מדי שנה - תלוי באזור הגאוגרפי. ההיריון נמשך 5-3.5 חודשים ולאחריהם נולד גור יחיד שיונק מאימו במשך 4 חודשים ונישא על החזה עד שהוא מפותח דיו.
מינים

בסוג זה 16 מינים:
עטלף צינורי אוסטרלי (Nyctimene robinsoni)
עטלף צינורי גדול (Nyctimene aello)
עטלף צינורי זוטר (Nyctimene minutus)
עטלף צינורי דרקוני (Nyctimene draconilla)
עטלף צינורי שדוני (Nyctimene masalai)
עטלף צינורי הררי (Nyctimene certans)
עטלף צינורי מצוי (Nyctimene albiventer)
עטלף צינורי מאלאיטי (Nyctimene malaitensis)
עטלף צינורי ננדואני (Nyctimene sanctacrucis)
עטלף צינורי פיליפיני (Nyctimene rabori)
עטלף צינורי פלס (Nyctimene cephalotes)
עטלף צינורי עגול-אוזן (Nyctimene cyclotis)
עטלף צינורי קיסט (Nyctimene keasti)
עטלף צינורי דובסון (Nyctimene major)
עטלף צינורי אומבוי (Nyctimene vizcaccia)
עטלף צינורי רייט (Nyctimene wrightae)
איור ראש של עטלף צינורי המציג את הנחיריים הייחודיים.
מיני תאנים משמשים כמקור מזון עיקרי של הסוג.
עטלף צינורי אוסטרלי בקווינסלנד.
פיראניים

| פיראניים |
| --- | --- |
 Serrasalmus spilopleura
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: חריתאים
משפחה:: פיראניים
שם מדעי
 Serrasalmidae ‏בליקר, 1859

פיראניים (שם מדעי: Serrasalmidae) היא משפחת דגים טרופיים מסדרת החריתאים החיים רק בנהרות ואגמים באמריקה הדרומית. בעבר הם שויכו למשפחת החריתיים הענקית אך הופרדו ממנה.
דגים אלה כוללים את דגי הפיראניה התוקפניים וכן את דגי הפאקו (אנ') ואת הטמבקוי שהוא מהגדולים שבדגי האמזונס. הם בעלי גוף דמוי חבית, סנפירים בשרניים גדולים ושיניים חדות המזכירות מעט שיניים אנושיות.
דגים אלה ניזונים ביערות המוצפים או בנהרות מדגים אחרים, זרעים ופירות שנופלים למים או גם מחיות גדולות. להקה של פיראניות יכולה להפשיט חיה גדולה מבשרה תוך שעה. עם זאת רוב הפיראניות אוכלות מזון קטן יותר.
סוגים

Acnodon
סוג ומין יחיד Catoprion mento
סוג ומין יחיד טמבקוי (Colossoma macropomum)
Metynnis
Mylesinus
Myleus
Myloplus
Mylossoma
סוג ומין יחיד Ossubtus xinguense
Piaractus - בו המין פאקו אדום בטן
Pristobrycon
Pygocentrus
סוג ומין יחיד Pygopristis denticulata
Serrasalmus
Tometes
Utiaritichthys
מגפיראניה (Megapiranha) - נכחד
גלריה

טמבקוי
פלימות' ריידרס

| --- | --- |
 תאריך ייסוד:  1983
 מדינה:  הממלכה המאוחדת 
 אולם ביתי:  ביתני פלימות' (1,500 מושבים)
 מיקום:  פלימות', אנגליה, הממלכה המאוחדת
 ליגה:  ליגת העל הבריטית בכדורסל
 מאמן:  ארצות הברית פול ג'יימס
 www.plymouthraiders.com
 
פלימות' ריידרס (באנגלית: Plymouth Raiders) היא קבוצת כדורסל אנגלית מהעיר פלימות', המשחקת בליגת העל הבריטית בכדורסל.
המועדון

פלימות' ריידרס היא קבוצת כדורסל מקצועית שבסיסה בפלימות' באנגליה. נבחרת פלימות 'ריידרס מתמודדת בליגת הכדורסל הבריטית (BBL), תחרות הכדורסל הראשונה במדינה – ומשחקת את משחקי הבית שלה בפלימות' ביתנים.
המועדון הוקם בשנת 1983 באמצעות מיזוג בין שני מועדוני כדורסל מקומיים והמשיך להיות הקבוצה המכהנת והמצליחה ביותר בליגה 1 בליגה הלאומית של ה-EBL. בין השנים 1996–2004 זכו פלימות' ריידרס בשש תחרויות שונות, כולל שלושה תארים בפלייאוף של ליגת הכדורסל והגביע הלאומי בשנת 2004. לאחר שנים ששלטו בליגת העל (BBL), בשנת 2004 הוזמנו ריידרס להתחרות ברמה הגבוהה ביותר במדינה, ליגת הכדורסל הבריטית בה הם קבעו לעצמם מוניטין רב.
המועדון > במפעלים השונים

כמו רוב הקבוצות בבריטניה גם הריידרס שיחקו רק במפעלים מקומיים והם: ליגת העל הבריטית, גביע הליגה (הבריטי) וגביע המדינה הבריטי הם זכו בכל המפעלים.
ראו גם

פלימות' ארגייל
עונת 2020\2021 בליגת העל הבריטית
פינג-פונג בירה

| --- | --- |

 כללי
 סוגה:  משחק שתייה, משחקי כדור 
 
משחק פינג-פונג בירה ביתי
טורניר World Series of Beer-Pong
פינג-פונג בירה, או: ביר פונג (מאנגלית: Beer pong) הוא משחק שתייה בו על השחקנים לזרוק כדור טניס שולחן מצד אחד של שולחן במטרה לקלוע לתוך אחת מכוסות הבירה שבצדו השני. בעת קליעת הכדור לתוך כוס הבירה על שחקני הצד השני לשתות את הבירה שבכוס שבה נחת הכדור. ניצחון מושג כאשר כל הכוסות של צד כלשהו ריקות, ובשלב זה על הצד המפסיד לשתות את כל כוסות הבירה שנשארו בצד המנצח. בדרך כלל כל קבוצה היא בת שניים עד ארבעה שחקנים.
המשחק אינו מוגדר באמצעות כללים רשמיים, אך על פי רוב הוא כולל שש או עשר כוסות פלסטיק לכל צד, המסודרות במבנה של משולש. מספר השחקנים בכל צוות משתנה אף הוא.
המשחק פופולרי בארצות הברית. אף שניתן לשחק בו ללא הכנה מוקדמת, התפתחה סביבו תעשייה של אבזרים למשחק, כגון שולחנות המותאמים לו. אוניברסיטאות אחדות בארצות הברית אוסרות על קיומו של משחק זה (ומשחקי שתייה אחרים) בתחומן, בראותן אותו כמעודד שכרות.
החל משנת 2006 נערך מדי שנה בלאס וגאס או בסביבתה טורניר פינג-פונג בירה רב-משתתפים בשם World Series of Beer-Pong. בטורניר שנערך ב-2010 השתתפו מעל 1,000 איש, רובם מארצות הברית ומקנדה אך חלקם גם מגרמניה, סקוטלנד, יפן ועוד. הפרסים המחולקים בטורניר הם בסך עשרות אלפי דולרים.
הערות שוליים

↑  ביר פונג (פינג-פונג בירה): חוקי המשחק, משימות והמלצות. באתר תחביבים.קום, 12 בנובמבר 2021, אוחזר ב-16 ביוני 2022
↑  Shelly Banjo, "Thwock, Gulp, Kaching! Beer Pong Inspires Inventors", Wall Street Journal, August 29, 2007
↑  Meghan Haire, "The War Against Beer Pong", Time, July 31, 2008
עמירם רון

אין תמונה חופשית
עמירם רון (נולד בשנת 1930) הוא פרופסור אמריטוס בפקולטה לפיזיקה בטכניון. תחום עיסוקו הוא הפלזמות והקשר בין חומר וקרינה.
ביוגרפיה

נולד בעפולה, בנם של יהודה וחנה גינצלר. בצעירותו גדל בשכונת בורוכוב בגבעתיים, למד בתיכון חדש בתל אביב והיה חבר בנוער העובד. הוא עזב את הלימודים, הצטרף למחנות העולים ויצא להכשרה מגויסת באפיקים וחולתה. במלחמת העצמאות הוא השתתף בטיהור צפת ולאחר מכן הצטרף לגדוד השלישי של הפלמ"ח בחסימת הפלישה הסורית. לאחר מכן לחם בלטרון ובכיבוש לוד ורמלה ובהמשך ירד לנגב והשתתף במבצע יואב. לאחר השחרור ביקש לעסוק בספנות והלך למעגן מיכאל, אולם משלא שובץ לענף עזב את הקיבוץ והלך לעבוד במכון ויצמן, שם החליט לשוב ללימודים. הוא למד ארבע שנים הנדסת חשמל בפקולטה להנדסת חשמל בטכניון, היה מורה ושב לעשות דוקטורט בפיזיקה בטכניון, אותו השלים בשנת 1960. בין השנים 1961 – 1964 למד באוניברסיטת פרינסטון ובאוניברסיטת קליפורניה בארצות הברית. בשנת 1964 שב לישראל ומאז שימש כפרופסור לפיזיקה בטכניון. הוא מונה לדיקן הפקולטה בשנת 1979.
נשוי לפרופסור ארזה רון ואב לשלושה. בתו היא פרופסור דנה רון.
הערות שוליים

↑  שרגא הר-גיל, השמיניסטים של תש"ח, מעריב, 10 במאי 1970
↑  דיקנים וראשי מחלקות חדשים בטכניון, מעריב, 16 בינואר 1979
| --- | --- |
בקרת זהויות :  NLI: 987012548131205171
פלורסטאן הראשון, נסיך מונקו

פלורסטאן הראשון, נסיך מונקו (בצרפתית: Florestan I; ‏10 באוקטובר 1785 - 20 ביוני 1856), היה נסיך מונקו משנת 1841 עד מותו.
ביוגרפיה

פלורסטאן הראשון נולד בפריז ב-10 באוקטובר 1785, לאונור הרביעי, נסיך מונקו ולואיז ד'אומון, בתם של לואי מארי ד'אומון, דוכס אומון השישי ולואיז ז'אן דה דורפור, דוכסית מזארין.
בשנת 1816 התחתן פלורסטאן עם השחקנית מארי קרוליין ז'יבר דה לאמץ, בתם של שארל תומאס ז'יבר דה לאמץ ומארי פרנסואה לה גראס דה ואוברסי, ונולדו להם שני ילדים.
בצעירותו היה פלורסטאן שחקן בתיאטרון "דה ל'אמביגו-קומיק" בצרפת. בשנת 1819 מת אחיו אונור החמישי, נסיך מונקו ללא צאצאים חוקיים, ובעקבות כך עלה פלורסטאן לשלטון במקומו.
בתקופת שלטונו הכוח האמיתי התנהל בידי אשתו מארי קרוליין, אשר הצליחה להביא להקלה במצב הכלכלי הקשה ששרר במדינה, בעקבות מעמדה החדש של מונקו באותה עת כבת חסות של ממלכת סרדיניה, דבר אשר עורר זעם בקרב התושבים וגרם לתסיסה פוליטית ומתח רב בנסיכות. הנסיך פלורסטאן ניסה לבצע רפורמות דמוקרטיות והציע שתי חוקות למדינה, אך אלו נדחו על ידי תושבי הערים מנטון ורוקברון. כאשר הבין פלורסטאן שכל מאמציו ולרצות את התושבים נידונו לכישלון, התכוון הנסיך להתפטר ולהעביר את השלטון לבנו שארל. אך דבר זה היה מאוחר מדי מכיוון שתושבי הערים מנטון ורוקברון התקוממו והכריזו על עירם כישויות נפרדות ממונקו, הם ניסו להסתפח לממלכת סרדיניה אך הדבר לא עלה בידם. בשל כך ביטל פלורסטאן את תוכניותיו להתפטר, והוא נשאר בשלטון.
ב-20 ביוני 1856 מת פלורסטאן בפריז, ובנו שארל השלישי, נסיך מונקו עלה לשלטון במקומו. גם לאחר מותו נשארה מונקו מפולגת עם כאוס רב. בנו שארל הוא זה שהביא בשנות שלטונו לרגיעה ולשיפור המצב במדינה.
משפחתו

בשנת 1816 התחתן פלורסטאן עם השחקנית מארי קרוליין ז'יבר דה לאמץ, בתם של שארל תומאס ז'יבר דה לאמץ ומארי פרנסואה לה גראס דה ואוברסי, ממנה נולדו לו 2 ילדים:
שארל השלישי, נסיך מונקו (1818–1889)
פלורסטין, נסיכת מונקו (1833–1897), התחתנה עם וילהלם, דוכס אוראך
פלימות' פלאזה

| --- | --- |

פלימות' פלאזה
 מאפיינים כלליים
 נקרא גם:  Dodge Kingsway (קנדה)
 יצרן:  חטיבת פלימות'
 שנות ייצור:  1954–1958
 הרכבה:  ארצות הברית ארצות הברית
 מודל קודם:  פלימות' קונקורד
 מודל אחריו:  Plymouth Satellite
 חברת אם:  קרייזלר
 סיווג:  מכונית סלון
 אורך:  4,813-5,177 מ"מ
 בסיס גלגלים:  2,921-2,886 מ"מ
 מפרט טכני
 מנוע:  6 צילינדרים, 3,800 סמ"ק, 4,100 סמ"ק   V8 צילינדרים, 3,900 סמ"ק, 4,100 סמ"ק, 4,300 סמ"ק
 הילוכים:  אופציה תמסורת אוטומטית בדגמי V8
פלימות' פלאזה סטיישן, שנת 1959
פלימות' פלאזה (באנגלית: Plymouth Plaza) היא מכונית סלון אשר יוצרה על ידי חטיבת "פלימות'" בקונצרן הרכב קרייזלר האמריקאי בין השנים 1954–1958.
בשנת 1958 יוצרו 94,728 יחידות.
תצורות פלימות' פלאזה

2 דלתות - סדאן
4 דלתות - סדאן
2 דלתות - קופה
2 דלתות - סטיישן
4 דלתות - סטיישן
תמונות

פלימות' פלאזה (צולם ב - קובה)
פלימות' פלאזה, סטיישן, שנת 1955
פלימות' פלאזה, שנת 1959
פלימות' פלאזה, שנת 1957
פלימות' פלאזה, שנת 1957
ראו גם

קרייזלר
פלימות' מודל Q
פלימות' מודל 30U
פלימות' ניו-פיינר
פלימות' דה לוקס
פלימות' קרנברוק
פלימות' ואליאנט
פלימות' רליאנט
פלימות' קונקורד
פלימות' סבוי
פיגוע הירי ליד שבות רחל (2003)

| --- | --- |

 תאריך:  5 במאי 2003
 מקום:  צומת דרך גדעון וכביש אלון
 מטרה:  אזרחים
 סוג:  פיגוע ירי
 נשק:  רובה
 הרוגים:  1
 פצועים:  2
 מבצע:  חוליית מחבלי גדודי חללי אל-אקצא של פת"ח פת"ח
 מספר מפגעים:  מחבלים פלסטינים
 מניע:  טרור אסלאמי לאומני
  (למפת דרום השומרון מוגדלת) צומת אלון(למפת דרום השומרון רגילה) צומת אלון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צומת אלון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צומת אלון
פיגוע הירי ליד שבות רחל היה פיגוע ירי שהתרחש ב-5 במאי 2003 בדרך גדעון שליד שבות רחל שבגוש שילה בבנימין. בפיגוע נרצח גדעון ליכטרמן תושב המאחז אחיה שבאזור. בתו מוריה בת השש וחייל מילואים נפצעו באורח קשה בפיגוע.
הפיגוע

מעט לפני השעה 22:00 בערבו של 5 במאי 2003, ערב יום הזיכרון, גדעון ליכטרמן ובתו נסעו במכונית יונדאי בכביש המוביל משבות רחל לכביש אלון. באחד העיקולים נפתחה לעברם אש ממארב. לא הרחק משם, בצומת אלון, ניצב חייל מילואים שהמתין לשניים לטרמפ. הוא שמע את הירי ורץ לעבר המכונית. שם נפצע קשה בחילופי אש עם המחבלים.
גדעון יצא מהרכב שנפגע מהירי, לא ברור אם להזעיק עזרה או לנסות ולהילחם במחבלים, וגופתו אותרה כעבור כשעה כ-50 מטרים מהמכונית. בתו מוריה והחייל נפצעו קשה מהירי ופונו בידי נהגת ישראלית שעברה במקום למחסום צה"ל סמוך לגיתית, ומשם פונו במסוק לבית החולים הדסה עין כרם. בהמשך אותרה המכונית ועליה כ-10 סימני ירי מרובי קלצ'ניקוב.
חולייה ממזרעה א-שרקיה של גדודי חללי אל-אקצא, הזרוע הצבאית של הפת"ח, נטלה אחריות לפיגוע בשיחת טלפון אנונימית לסוכנות הידיעות הצרפתית.
הפיגוע > לאחר הפיגוע

הכביש המחבר בין שבות רחל לצומת אלון נקרא דרך גדעון על שמו של גדעון ליכטרמן.
אחד המחבלים שהשתתפו בפיגוע היה נימר חמידה. הוא היה שותף גם להריגתם של 3 חיילים בעין יברוד, ונשפט לשישה מאסרי עולם בכלא הישראלי, אולם שוחרר לרצועת עזה במסגרת עסקת שליט. ב-13 ביולי 2024, במסגרת הלחימה ברצועת עזה במלחמת חרבות ברזל, הוא נהרג בהפצצה של חיל האוויר הישראלי במחנה שאטי בעיר עזה.
ראו גם

פיגוע הירי ליד שבות רחל (2015)
הערות שוליים

↑  אפרת וייס ופליקס פריש, פיגוע ירי: האב נהרג, בתו וחייל מילואים נפצעו קשה, באתר ynet, 6 במאי 2003
↑  עוד חיסול ברצועה: מפקד חטיבת עזה של הפת"ח, באתר "סרוגים", 14 ביולי 2024
↑  דביר עמר, "יש דין ויש דיין, היה בן מוות": חוסל בעזה רוצחו של גדעון ליכטרמן הי"ד, באתר ערוץ 7, 14 ביולי 2024
פינג (נהר)

| --- | --- |
נהר פינג בסמוך לעיר טק
נהר פינג בסמוך לעיר טק
 מידע כללי
 אורך:  658 ק"מ
 ספיקה ממוצעת:  265 מ"ק לשנייה
 אגן ניקוז:  44,688 קמ"ר
 מוצא:  פרובינציית צ'יאנג מאי
 גובה מוצא הנהר:  1,700 מטרים
 יובלים:  Wang River, Mae Ngat river, Mae Taeng River, Mae Kuang River 
 שפך:  נהר צ'או פראיה
 מדינות באגן הניקוז:  תאילנד
 אגן הניקוז של נהר צ'או פראיה. נהר פינג הוא היובל העיקרי ממערב
 
פינג (בתאית: แม่น้ำปิง) הוא נהר הזורם בצפון-מערב תאילנד ומוצאו בגבול תאילנד-מיאנמר. נהר פינג הוא אחד משני היובלים העיקריים של נהר צ'או פראיה.
גאוגרפיה

מקור הנהר ברכסי ההרים אשר בגבעות צפון תאילנד בפרובינציית צ'יאנג מאי. לנהר מספר יובלים והעיקרי מביניהם הוא נהר הוואנג.
בעיר נאקון סאוואן, נפגש נהר זה יחד עם נהר הנאן ומשילובם נוצר נהר צ'או פראיה הזורם דרומה כ-624 קילומטרים.
אגן הניקוז של נהר פינג הוא השני בגודלו מבין יובלי נהר צ'או פראיה. על נהר הפינג נמצא סכר ינאי. מספר ערים שוכנות על גדות הנהר וביניהן קמפהנג פט, צ'יאנג מאי וטק.
פינג אן ביטוח

| --- | --- |


 נתונים כלליים
 סוג:  חברה ציבורית  SEHK: 2318‏, SSE: 601318
 בורסה:  הבורסה לניירות ערך בשאנגחאי (1 במרץ 2007–601318)  הבורסה לניירות ערך בהונג קונג (24 ביוני 2004–2318) 
 מייסדים:  Yuan Geng 
 תקופת הפעילות:  נוצרה כחברה 1988 – הווה
 חברות בנות:  Ping An Real Estate  Ping An Healthcare and Technology  Ping An Securities Group  Ping An Asset Management Company  Ping An Bank  Shanghai Jahwa Corporation 
 מיקום המטה:  שנג'ן 
 משרד ראשי:  שנג'ן
 ענפי תעשייה:  ביטוח 
 הכנסות:  64.5 מיליארד דולר (2012)
 רווח:  159,359,000,000 רנמינבי (נכון ל־2020) 
 הון עצמי:  762,560,000,000 רנמינבי (נכון ל־31 בדצמבר 2020) 
 מנכ"ל:  Ma Mingzhe 
 עובדים:  190,000 (2013)
  
 www.pingan.com
 
פינג אן (סינית: 
中国平安; פיניין: Zhōngguó Píng Ān), בשמה המלא "פינג אן ביטוח (קבוצה) חברה סינית בע"מ", היא חברת אחזקות סינית אשר חברות הבנות שלה מתרכזות בעיקר בתחום הביטוח, בנקאות, ושירותים פיננסיים. החברה נוסדה בשנת 1988, ומשרדיה הראשיים ממוקמים בשנג'ן, במרכז הפיננסים פינג אן - הבניין הרביעי בגובהו בעולם (599 מטרים). השם הסיני פינג אן (平安) משמעו "בטוח ובריא".
החברה מונפקת בבורסת הונג קונג (SEHK: 2318) ובבורסת שאנגחאי (SSE: 601318) ושוויה מוערך בכ-101 מיליארד דולר.
הערות שוליים

↑  תחילת ספטמבר 2016
ערך זה הוא קצרמרבנושא סין ובנושא חברות. אתם מוזמנים לתרום לוויקיפדיה ו.
פלימות' רליאנט

| --- | --- |

פלימות' רליאנט, שנת 1987
 מאפיינים כלליים
 יצרן:  חטיבת פלימות'
 שנות ייצור:  1981–1989
 יחידות שיוצרו:  1,114,618
 הרכבה:  ארצות הברית ארצות הברית  מקסיקו מקסיקו
 מודל קודם:  דודג' אספן 
 מודל אחריו:  Plymouth Acclaim
 חברת אם:  קרייזלר
 סיווג:  מכונית משפחתית גדולה
 אורך:  4,536 מ"מ, 4,534 מ"מ (סטיישן)
 רוחב:  1,727 מ"מ
 גובה:  1,344 מ"מ (סדאן), 1,334 מ"מ (קופה), 1,351 מ"מ (סטיישן)
 משקל:  1,043 ק"ג
 בסיס גלגלים:  2,548 מ"מ, 2,550 מ"מ (סטיישן)
 מפרט טכני
 מנוע:  4 צילינדרים, הנעה קדמית, 2,213 סמ"ק מנוע 2,501 סמ"ק המפיק 100 כ"ס  מנוע 2,555 סמ"ק  (יוצר על ידי חברת מיצובישי מדגם G54B), המפיק 131 כ"ס ו-137 כ"ס
 הילוכים:  תמסורת ידנית - 4 מהירויות מסוג  A460 תמסורת ידנית - 5 מהירויות מהסוגים : A520, A460  ו-A525 תמסורת אוטומטית - 3 מהירויות מהסוגים: A413  ו-A470
 קשר:  Dodge Aries
 
פלימות' רליאנט, קופה
פלימות' רליאנט, סטיישן
פלימות' רליאנט (באנגלית: Plymouth Reliant) היא מכונית משפחתית גדולה אשר יוצרה על ידי חטיבת "פלימות'" בקונצרן הרכב קרייזלר האמריקאי בין השנים 1981–1989.
הדגם השתייך לסדרת "Chrysler K platform" של חברת קרייזלר.
סך הכול יוצרו 1,114,618 יחידות.
הדגם הכמעט זהה לדגם ה"פלימות' רליאנט" של חברת קרייזלר בין השנים 1981–1989 היה ה"Dodge Aries". יוצרו 978,640 יחידות מדגם ה-Dodge Aries.
תצורות פלימות' רליאנט

4 דלתות - סדאן
4 דלתות - סטיישן
2 דלתות - קופה
גלריה

פלימות' רליאנט סטיישן
פלימות' רליאנט סטיישן (צולם ב- מקסיקו)
פלימות' רליאנט קופה
פלימות' רליאנט סדאן
פלימות' רליאנט סדאן
ראו גם

קרייזלר
פלימות' מודל Q
פלימות' מודל 30U
פלימות' דה לוקס
פלימות' ואליאנט
פלימות' קרנברוק
פלימות' פלאזה
פינגווין אדלי

| פינגווין אדלי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: פינגווינאים
תת־סדרה:: תרופודה
משפחה:: פינגוויניים
סוג:: פינגווין זנב-מכחול
מין:: פינגווין אדלי
שם מדעי
 Pygoscelis adeliae ‏Hombron & Jacquinot, 1841
תחום תפוצה


פינגווין אדלי (שם מדעי: Pygoscelis adeliae) הוא מין של פינגווין, שמצוי לאורך רצועת החוף באנטארקטיקה. הוא משלושת מיני הפינגווינים היחידים שגרים ביבשת זו לצד פינגווין קיסרי ופינגווין מלכותי. זהו אחד ממיני העופות הדרומיים ביותר. הפינגווין התגלה בשנת 1840 על ידי ז'ול דומון ד'אורוויל, שנתן לו את השם "אדלי" על שמה של אשתו. נכון ל-2014, יש כיום כ-251 מושבות של פינגווין אדלי, וכ-3.79 מיליון זוגות מקננים. פינגוויני האדלי ניזונים מקריל (בין השאר מקריל אנטארקטי), דגים ודיונונים במהלך תקופת הגדילה שלהם.
פינגווין אדלי הוא אחד משלושת מיני הפינגווינים שבסוג Pygoscelis. בדיקות DNA של המיטוכונדריון וגרעין התא הוכיחו שסוג זה של פינגווינים קיים כבר כ-38 מיליון שנה (בערך 2 מיליון שנה לאחר התפתחותם של האבות הקדמונים מהסוג פינגווין גדול), ושהמין קיים כ-19 מיליון שנה.
עונת הרבייה של פינגוויני האדלי נמשכת בין אוקטובר לפברואר על חופי אנטארקטיקה. הקן מוקם בין סלעים. הנקבה מטילה שתי ביצים, והיא והזכר דוגרים עליהן במשך 32–34 ימים, במשמרות של כ-12 ימים. הגוזלים נשארים בקן כ-22 ימים, ולאחר מכן מצטרפים ל"פעוטון" - קבוצה של גוזלים. הגוזלים יוצאים לים לאחר 50 עד 60 ימים, ובמהלך זמן זה גדלות אצלם נוצות של פינגווינים צעירים.
פינגוויני האדלי קטנים, נוצותיהם ארוכות וזנבם ארוך ביחס למינים אחרים של פינגוונים; גובהם כ-46–75 ס"מ ומשקלם כ-3.9-5.8 ק"ג. ניתן לזהותם על ידי טבעת לבנה שמקיפה את עיניהם.
הערות שוליים

↑  פינגווין אדלי באתר הרשימה האדומה של IUCN
| פינגוויניים |
| --- | --- | --- |
| פינגווין גדול | פינגווין קיסרי • פינגווין מלכותי |    |
| פינגווין זנב-מכחול | פינגווין לבן-אוזן • פינגווין רצועת-הסנטר • פינגווין אדלי |    |
| פינגווין מצוייץ | פינגווין הסלעים • פינגווין עב-מקור • פינגווין חסון • פינגווין ישר-ציצה • פינגווין לבן-פנים • פינגווין מצויץ מערבי • פינגווין מצויץ צפוני |    |
| פינגווין צהוב-עין (סוג ומין יחיד) | פינגווין צהוב-עין |    |
| פינגווין זוטר (סוג ומין יחיד) | פינגווין זוטר |    |
| פינגווין החגורה | פינגווין מגלן • פינגווין גלאפגוס • פינגווין שחור-רגל • פינגווין הומבולדט |    |
| --- | --- |
בקרת זהויות :  NLI: 987007292952205171  BnF: cb14521908g (data)  LCCN: sh85000830  LNB: 000253042 
ערך זה הוא קצרמרבנושא עופות. אתם מוזמנים לתרום לוויקיפדיה ו.
פנטזיה בשמים

פנטזיה בשמים (באנגלית: Fantasy in the Sky) הוא מופע זיקוקין די-נור הנערך מדי ערב בחודשי הקיץ בדיסנילנד שבפריז.
היסטוריה

המופע הוצג בדיסנילנד שבקליפורניה מאז שנת 1958 ועד שנת 2000, ובממלכת הקסם שבדיסניוורלד מאז הקמתה ועד שנת 2003.
המופע הוכן לבקשתו של וולט דיסני שרצה שייערך מופע זיקוקים על רקע טירת היפהפייה הנרדמת על מנת שהמבקרים יישארו בפארק עד שעות הערב המאוחרות, ועל מנת לספק להם מופע בשעות הערב. המופע הפך לפופולרי ביותר, ומרבית המבקרים נשארו עד שעות הערב על מנת לצפות במופע. כאשר נפתח הפארק השני של דיסני - ממלכת הקסם בשנת 1971, היה זה אך טבעי שייערך מופע זיקוקים גם שם. המופע שהוכן עבור ממלכת הקסם - הוא מופע מרשים יותר ותקציבו גדול יותר, בשל העובדה שיש יותר מקום למופע - הן בשל צורת הפארק, והן בשל העובדה שטירת סינדרלה גבוהה פי שלושה מהטירה שבקליפורניה.
במהלך השנים איבד המופע מפופולריותו, ובשנת 2000 הוחלף המופע, לרגל ציון 45 שנים להקמת דיסנילנד במופע חדש: "האמינו - יש קסם בין הכוכבים".
לחגים הוכן מופע מיוחד חדש שנקרא: "האמינו - בקסם החג".
בשנת 2005 הוחלף המופע במופע: "זכרו - חלומות מתגשמים" לרגל חגיגות ה-50 להקמת הפארק.
בממלכת הקסם הוחלף המופע בשנת 2003 במופע - "משאלות".
בחגים נערך מופע מיוחד הנקרא "משאלות הלווין" או "משאלות חג המולד".
המופע "פנטזיה בשמים" מופיע בפארק דיסנילנד שבפריז מאז הקמתו (1992) ועד היום.
היסטוריה > מופע מיוחד

בשנת 2004 ובשנת 2005 נערך המופע באופן מיוחד בדיסנילנד לרגל חגיגות ה-4 ביולי, וראש השנה האזרחית. בממלכת הקסם נערך המופע באופן מיוחד ב-30 וב-31 בדצמבר בכל שנה ושנה.
|  אטרקציות בפארקי דיסני |
| --- | --- | --- |
| הרחוב הראשי של ארצות הברית | פנטזיה בשמים • התהלוכה החשמלית של הרחוב הראשי •  משאלות |  |
| ארץ הפנטזיה | טירת סינדרלה • מזחלות מטרהורן • הפילהרקסם של מיקי • המסע הפרוע של מר קרפד •  מעופו של פיטר פן • דרך השמים • טירת היפהפייה הנרדמת • זה עולם קטן • הרפתקאותיו הרבות של פו הדוב • מסעות הקסם |  |
| ארץ המחר | מסע דרך החלל הפנימי • אמריקה שרה • אוטופיה • משגרי החלל של באז שנות אור • קפטן איו • קרוסלת הקידמה • מעוף החלום של דלתא • מסע הצוללת בעקבות נמו • אם היו לך כנפיים • חדשנות • פיפלמובר / רשות התחבורה של ארץ המחר • סילוני הטילים / אסטרו אורביטר • מטות הטילים • הר החלל • סטאר טורס • הבריחה הגדולה של סטיץ' |  |
| ארץ המערב הפרוע | רכבת הר הרעם הגדול • אינדיאני עץ האורן • נהרות אמריקה • הר הרסס |  |
| ארץ ההרפתקאות | הרפתקאות אינדיאנה ג'ונס • מסע בג'ונגל • שודדי הקאריביים • רוחות שוצפות / אינדיאנה ג'ונס ומקדש הסכנה • חדר הטיקי הקסום |  |
| מתקנים ואזורים נוספים | מועדון 33 • ג'מבורי דובי הכפר • ארץ החיות הקטנות • פנטזמיק! • הטירה המכושפת • כיכר ניו אורלינס • שומר הזמן • כיכר החרות • עיר ההנפשה של מיקי • משלחת אוורסט |  |
פסגת אדינבורו

| --- | --- |
אין תמונה חופשית
 מידע כללי
 גובה:  910 מ' 
 מדינה:  סנט הלנה, אסנשן וטריסטן דה קונה 
 מיקום:  סנט הלנה, אסנשן וטריסטן דה קונהסנט הלנה, אסנשן וטריסטן דה קונה
 קואורדינטות:  40°18′33″S 9°56′45″W﻿ / ﻿40.30909°S 9.94573°W﻿ / -40.30909; -9.94573
  (למפת האוקיינוס האטלנטי מוגדלת) פסגת אדינבורו(למפת האוקיינוס האטלנטי רגילה) פסגת אדינבורו
 
פסגת אדינבורו (באנגלית: Edinburgh Peak) היא ההר הגבוה ביותר באי גוף, בארכיפלג טריסטן דה קונה, המהווה חלק מהטריטוריה הבריטית של "סנט הלנה, אסנשן וטריסטן דה קונה" שבדרום האוקיינוס האטלנטי.
גובהה של הפסגה הוא 902 מטרים מעל פני הים.
הפסגה היא הנקודה הגבוהה ביותר של הרכס העובר דרך מרכזו של האי בכיוון צפון-מערב – דרום-מזרח.
בסמוך מדרום לפסגה מצויה פסגת אקספדישן (Expedition Peak), הנמוכה במעט.
פסגת אדינבורו היא הר געש רדום שהתפרץ לאחרונה לפני כ -2,400 שנה.
פנטזיה בריליאנטית עם וריאציות

פנטזיה בריליאנטית עם וריאציות (בגרמנית: Fantaisie Brillante mit Variationen) היא יצירה לשני פסנתרים ותזמורת מאת פליקס מנדלסון-ברתולדי ומורו, איגנץ מושלס.